Man skok op spoorlynArgieffoto ŉ Man is in ŉ ernstige toestand nadat hy Vrydag op die spoorlyn naby CB Downsweg in Kwandeni, Pietermaritzburg in KwaZulu-Natal geskok het. “Die man het teen ŉ skuinste af langs die spoorlyn gelê toe paramedici by die toneel opgedaag het,” het Russel Meiring, woordvoerder van ER24, in ŉ verklaring gesê. “Paramedici moes van toue gebruik maak om by die man uit te kom. Hy het ernstige brandwonde opgedoen.” Die man is op die toneel gestabiliseer en met ŉ draagbaar teen die skuinste uitgelig en met ŉ ambulans na die Edendale-hospitaal geneem vir verdere behandeling. Die oorsaak van die voorval is nog nie bekend nie. Plaaslike owerhede stel ondersoek in.